Claudia Acte

Acte (mortua post 68) fuit liberta a Nerone amata tum cum uxorem Octaviam negligebatAnnales XIII.12.2. Liberta facta, Claudiae gentis nomen accepit ut patroni (Claudia Acte) unde colligitur eam Octaviae inservisse. Cassius Dio in Historia Romana  eam ex Asia oriundam esse dicebat61, 7.. 
 Vita 
Certe Nero qui eam uxorem ducere in animo habebat consularibus viris persuaserat ut ex Attalidum stirpe natam eam peierarent. Ita Suetonius scribebat: «Acten libertam paulum afuit quin iusto sibi matrimonio coniungeret, summissis consularibus viris qui regio genere ortam peierarent.»Nero 28, vide etiam Dionem Cassium. Initio eorum consuetudo latere potuit, a Senecae amicis dissimulata qui ita Agrippinae potentiam minuere sperabant atque simul timebant ne effrenata adulescentis principis libido paelice sublata matronas quasdam senatorii ordinis dehonestaret. At Agrippina postquam rem cognovit indignans quod rivalem servilis originis haberet multa frustra temptavit ad eam arcendam. Ipse Nero ab anno 58 ad novas delicias sese vertit, hoc est Poppaeam quae ab Othone divortium fecerat et quam anno 62 Octavia necata iam praegnantem uxorem duxit. Tum in praedia sua sese recepisse videtur Acte.

Nam Neronis donis locupletata est: ex inscriptionibus compertum habemus multos servos libertosque ei fuisse et fundos tam Velitris quam Puteolis aut in Sardinia prope Olbiam. Eius epitaphium Velitris repertum est. Bonae libertae officiorum memor anno 68 funus Neronis private suscepitSuetonius, Nero 50.

 In litteris modernis 
Nomen dedit cuidam mythistoriae Alexandri DumasClaude Aziza, Vivre l’Antiquité, Ausonius, 2016: 'Alexandre Dumas. Actè': 127-130. Textus apud Gallica et persona in Quo vadis Henrici Sienkiewicz fuit. In hac mythistoria christiana dicitur (quod historice non probatum est) et heroinem Lygiam, virginem in Palatium ad bacchanalia vocatam, accipit et adiuvare conatur. Sed gratiam Neronis amisit postquam eius locum in animo Augusti tenet Poppaea nec multum efficere potest. Nihilominus Neronem amare numquam desiit et corpori eius ab omnibus deserto sola ultima officia reddit (quod in Suetonio invenit Sienkiewicz). In pellicula anni 1951 Rosalie Crutchley Actes partes agebat

Notae

 Fontes 
 Litterarii 
Dio Cassius, Historia Romana 61.7
Octavia 193-7
Suetonius, Vitae duodecim Caesarum: Nero 28 et 50
Tacitus, Annales 13.12-3 , 13.46, 14.2
 Epigraphici 
Ipsa:    
Servi et liberti:      ,09                   

 Plura legere si cupis 
Attilio Mastino et Paola Ruggeri, "Claudia Augusti liberta Acte", la liberta amata da Nerone ad Olbia", Latomus, 1995: 513-544
 Gurvane Wellebrouck, "Clavdia Acte : le destin d’une affranchie", Bulletin de l'Association Guillaume Budé, 2017: 97-122
 Claudius 399 in Paulys Real-Enzyklopädie der classischen Altertumswissenschaft

Categoria:Nati saeculo 1
Categoria:Mortui saeculo 1 aut 2
Categoria:Nero
Categoria:Amantes ducum civitatum
Categoria:Liberti